Ling

Ling on perekonnanimi.

2014. aastal oli Hiinas Ling (ladina tähestikuga kirjapilt) sageduselt 129. perekonnanimi (üle 1,1 miljoni nimekandja). Mandariini keeles hääldatakse ja kirjutatakse see nimi Líng (凌), vähemal määral ka Lìng (令), Linghu (令狐) ja Lín (林). Arvatavalt tekkis nimi Zhou dünastia ajal vastutava kohtuametniku ametinimest.Chao, Sheau-yueh J. (2000). Genealogical Research on Chinese Surnames. Genealogical Publishing Company.  

Malaisias oli Ling sageduselt 100. (nimekandjaid üle 38 000) ja Singapuris 31. perekonnanimi (üle 28 000).Ling Surname. Vaadatud 8. september 2023.

Statistika Eestis
2023. aasta 1. jaanuari seisuga oli Eestis perekonnanimi Ling 168 inimesel: 80 mehel ja 88 naisel. Perekonnanimede levikult oli Ling meeste puhul 1124. kohal ja naiste puhul 1115. kohal. Kõige levinum oli perekonnanimi Ling vanuserühmas 80–84, kus neid on 10 000 elaniku kohta 1,81. Nimi oli kõige sagedasem Saare maakonnas, kus sellist nime kandis maakonna 10 000 elaniku kohta 11,0 inimest.Statistikaamet: Nimede statistika (vaadatud 08.09.2023)

19. sajandi algul pandi pärisorjusest vabastamise käigus talupoegadele Harjumaal Jõelähtme, Kuusalu ja Juuru kihelkondades, Järvamaal Järva-Jaani kihelkonnas,  Võrumaal Vastseliina kihelkonnas, Tartumaal Tartu-Maarja kihelkonnas ja Viljandimaal Helme kihelkonnas 8 korral nimeks Ling.Onomastika andmebaas. Nimede panemine: Ling. 

Nimede eestistamisel võeti Ling aastatel 1936–1937 uueks perekonnanimeks 6 korral isikute poolt, kelle perekonnanimi oli varem Silling (2 juhul), Tollinling, Vindling (2) ja Vintling.Onomastika andmebaas. Nimede eestistamine: (uus nimekuju): Ling.	

Nime kandjaid
Harry Ling, eesti zooloog (1928–1984)
Inno Ling, eesti orienteeruja (1965–)
Kaisa Ling, eesti bluusilaulja ja kultuuriajakirjanik (1990–)
Ruth Ling, eesti bioloog (1926–)
Tõnu Ling, eesti loodusfotograaf (1971–)

 Viited 

Välislingid


Kategooria:Perekonnanimed